text: 10 Jehovaqa, yuyasqanta mana tikrachispa kamachisninwan chiqa sunqullataq. Runasqa, munaynillankuwan lluqsiyta munasqankurayku, sunqunkuwan atipachikusqankurayku ima, iskay yuyayniyuq kanku. Jehovarí, allin kaqmanta, mana allin kaqmanta ima kikillantapuni yuyan. May chhika waranqa watasña pasaptinpis, layqiriyusmanta, lanti yupaychaymanta, wañuchiymanta ima, kikillantapuni yuyan. Profeta Isaiasniqta kayta nirqa: "Machuyanaykichejkama noqaqa kikillampuni kasaj", nispa (Isaías 46:4). Chayrayku Palabranpi nisqanmanjina kawsakuyqa, allinninchikpaqpuni kanqa (Isaías 48:17-19).